b'\n_START_ARTICLE_\nRetrat d\'home (\xc3\x89mile Lejeune)\n_START_SECTION_\nContext hist\xc3\xb2ric i art\xc3\xadstic\n_START_PARAGRAPH_\nOriginari de Ginebra, el pintor \xc3\x89mile Lejeune tenia un gran estudi llogat a Montmartre, al carrer de Huyghens, on se celebraren diverses exposicions i esdeveniments art\xc3\xadstics. Paul Guillaume hi organitz\xc3\xa0 una mostra d\'art afric\xc3\xa0, vetllades po\xc3\xa8tiques amb Guillaume Apollinaire i Jean Cocteau, i concerts musicals amb el Grup dels Sis. Si b\xc3\xa9 coneixia Lejeune, Soutine mai no assist\xc3\xad a aquestes vetllades i tampoc no expos\xc3\xa0 al carrer de Huyghens. Potser va pintar aquest retrat en ocasi\xc3\xb3 d\'una de les seues estades a Canha de Mar, on Lejeune s\'havia instal\xc2\xb7lat amb la fam\xc3\xadlia l\'any 1922.\n_START_SECTION_\nDescripci\xc3\xb3\n_START_PARAGRAPH_\nSoutine imprimeix al rostre hum\xc3\xa0 les mateixes distorsions expressives que als paisatges: el coll allargat de manera desproporcionada per sobre del nus de la corbata, la boca redu\xc3\xafda a una l\xc3\xadnia vermella simple, el bigoti indicat mitjan\xc3\xa7ant dues marques marrons, la cara asim\xc3\xa8trica i prima amb el pont del nas i les orelles emfatitzades amb una l\xc3\xadnia vermella i prima ocupen la part superior de la pintura, mentre que la part superior del pit es retalla just a sota de les espatlles. _NEWLINE_Al retrat d\'\xc3\x89mile Lejeune, "(la) deformaci\xc3\xb3 del contorn de la cara comporta, en funci\xc3\xb3 d\'una l\xc3\xb2gica interna pr\xc3\xb2pia de Soutine, un despla\xc3\xa7ament de l\'eix al voltant del qual s\'organitzen els elements del rostre de l\'home; la boca, el nas, les celles, els ulls han perdut la concordan\xc3\xa7a. D\'aquest "arranjament" es deriva una poderosa for\xc3\xa7a expressiva. Efectivament, el rostre en si mateix no t\xc3\xa9 vida, l\'expressi\xc3\xb3 sorgeix de l\'ordenament creat per Soutine."'